 OPERAŢIILE GÂNDIRII Principalele modalităţi de operare a gândirii sunt: • Analiza şi sinteza • Comparaţia • Abstractizarea şi concretizarea • Generalizarea şi particularizarea ANALIZA ŞI SINTEZA Analiza este operaţia de descompunere la nivel mintal a obiectelor, fenomenelor, situaţiilor în vederea sesizării însuşirilor şi funcţiilor acestora şi a relaţiilor ce le caracterizează Exemple: - analiza gramaticală - analiza desenelor unui copil - etapa analitică în procesul de formare a deprinderilor Sinteza este operaţia de reunire mentală într-un tot unitar a părţilor componente ale obiectului sau fenomenului studiat Presupune o regrupare a elementelor componente, o restructurare uneori într-o altă formă pentru a înţelege mai bine Exemple: - reconstituirea de către un istoric a planului unui templu - alcătuirea profilului psihologic al unui elev de către profesorul diriginte pe baza observaţiilor efectuate în condiţii diferite pe parcursul unui an şcolar - etapa sintetică în procesul de formare a deprinderilor COMPARAŢIA Comparaţia este operaţia mentală de determinare a asemănărilor şi deosebirilor dintre obiecte, fenomene, situaţii ţinând cont de un anumit criteriu sau de mai multe Exemple: - compararea percepţiei cu reprezentarea - compararea rezultatelor şcolare ale unui elev pe mai mulţi ani de şcoală sau la mai multe discipline - compararea ratei de mortalitate infantilă a mai multor ţări A B S T R A C T I Z A R E A Ş I C O N C R E T I Z A R EA Abstractizarea este operaţia de extragere din mulţimea de însuşiri de la nivelul unui obiect, fenomen sau a unei clase a celor esenţiale Exemple: - sunt mai puţin importante forma şi mărimea unui instrument de scris decât însuşirea esenţială a acestora de a lăsa urme pe hârtie - doar în mintea noastră există noţiunea de mijloc de transport, în realitate există doar troleibuze, tramvaie, autobuze, autoturisme, biciclete etc - în noţiunea „rechizite” sunt incluse o mulţime de obiecte necesare unui şcolar - fiecare din acestea însă au un nume specific Această noţiune există doar în mintea noastră pentru a ne uşura raportarea la o anumită clasă de obiecte Concretizarea este operaţia de reconstruire dintr-o multitudine de elemente abstracte a obiectului real Ilustrarea, exemplificare ideilor şi principiilor generale Exemple: - exemplificarea pentru fiecare tip de operaţie a gândirii - ilustrarea unui tip de profil temperamental prin diferite fapte de conduită în situaţii concrete - exemplificarea noţiunii de rozător cu cea de şoarece, iepure, veveriţă GENERALIZARE ŞI PARTICULARIZARE Generalizarea este operaţia mentală de extindere a unei însuşiri asupra întregului grup de obiecte, fenomene (stabilind astfel apartenenţa lor la aceeaşi clasă în baza însuşirilor esenţiale şi necesare) Exemple: - analiza probei de urină a sportivilor poate stabili dacă este vorba sau nu despre un caz de dopaj - sondajele electorale făcute pe eşantioane reprezentative ne dau informaţii asupra orientărilor electorale la nivelul întregii populaţii - pentru a verifica dacă am pus destulă sare în mâncare gustăm doar şi în baza senzaţiei gustative pe care o avem decidem dacă mai trebuie sare sau nu în toată mâncarea din farfurie Particularizarea este operaţia de alegere dintr-o clasă a unui element care se caracterizează prin însuşirile esenţiale şi comune de la nivelul clasei dar şi printr-un set de însuşiri proprii, distinctive Exemple: - indicarea unui fel de mâncare din mulţimea celor preferate - indicarea pepenelui pe care vreau să-l cumpăr din grămada de pepeni - pentru prezentarea generală a proceselor afective complexe aleg şi unul dintre acestea pentru o detaliere mai amplă 